# Sa majestat (sèrie de televisió)

Sa majestat (títol original en castellà, Su Majestad) és una sèrie de televisió espanyola de comèdia i sàtira política creada per Borja Cobeaga i Diego San José per a Prime Video. Està produïda per 100 Balas i Sayaka Producciones, i protagonitzada per Anna Castillo i Ernesto Alterio. Es va estrenar a la plataforma de Prime Video el 27 de febrer de 2025. S'ha doblat i subtitulat al català.

## Trama

La Pilar (Anna Castillo) és una jove princesa i futura reina d'Espanya que, de manera sobtada i precipitada, es veu obligada a situar-se al capdavant de la institució després d'un escàndol protagonitzat pel seu pare, el rei Alfons XIV (Pablo Derqui), que l'aparta de la primera línia pública durant uns mesos. La Pilar ha de demostrar al país que no és la dona irresponsable, insolent, vaga i inútil que tothom creu que és. El que passa és que potser tenen raó.

## Repartiment

* Anna Castillo com a Pilar
* Ernesto Alterio com a Guillermo Salvatierra
* Pablo Derqui com el rei Alfons XIV
* Ramón Barea com el cap de la Casa Reial
* Ana María Vidal com la mare d'en Guillermo
* Lucía Díez com a Camino
* Pablo Vázquez com el cap de Seguretat
* Freddie Dennis com el príncep Richard

## Producció

El 21 de febrer de 2024, Prime Video va anunciar que estava desenvolupant la sèrie de comèdia satírica Sa majestat, la qual fora creada per Borja Cobeaga i Diego San José i protagonitzada per Anna Castillo i Ernesto Alterio. L'11 d'abril de 2024, es va anunciar que el rodatge de la sèrie havia conclòs després de deu setmanes. El rodatge de la sèrie va tenir lloc principalment a la Comunitat de Madrid i els seus voltants.

## Estrena i màrqueting

El febrer de 2024, coincidint amb l'anunci de la sèrie, Prime Video va llançar el primer tast de la sèrie. El 17 de desembre de 2024, Prime Video va programar l'estrena de la sèrie en la seva plataforma per al 27 de febrer de 2025.

## Referències

* ↑ Cerdeño Salinero, Mario. «La serie ‘Su Majestad’, con Anna Castillo como «particular» reina, ya tiene fecha de estreno en Prime Video». Los Lunes Seriéfilos, 17-12-2024. [Consulta: 22 desembre 2024].
* ↑ «Sa majestat». Goita què fan, ara!. [Consulta: 27 febrer 2025].
* ↑ Medina, Marta. «Ya tiene fecha de estreno la serie original de Prime Video ‘Su Majestad’, protagonizada por Anna Castillo». mundoCine, 20-12-2024. [Consulta: 22 desembre 2024].
* ↑ Gómez, Estrella. «Prime Video presenta Su Majestad, una comedia satírica encabezada por Anna Castillo». IGN España, 18-12-2024. [Consulta: 22 desembre 2024].
* ↑ «Anna Castillo será reina por sorpresa en 'Su majestad', nueva comedia de Amazon con un rey huido por escándalos». ElDiario.es, 21-02-2024. [Consulta: 22 desembre 2024].
* ↑ Sánchez Sequera, Marco. «Finaliza el rodaje de ‘Su Majestad’, nueva serie original de Prime Video producida por The Mediapro Studio y Sayaka Producciones». Audiovisual451, 11-04-2024. [Consulta: 22 desembre 2024].
* ↑ «Concluye el rodaje de la serie ‘Su Majestad’, original de Prime Video». Gatrópolis, 09-05-2024. [Consulta: 22 desembre 2024].
* ↑ «Anna Castillo protagoniza 'Su Majestad', la comedia de Prime Video sobre una desastrosa Princesa de España». Formula TV, 21-02-2024. [Consulta: 22 desembre 2024].
* ↑ Campos, Elena. «Prime Video estrena la serie Su Majestad en Febrero». AcciónCine, 17-12-2024. [Consulta: 22 desembre 2024].